

Budapest Főváros XIV. Kerület Zugló Önkormányzata
Polgármestere

Szám: 123-172/2023
Nyilvános ülésen tárgyalandó!

Napirend száma: ……………
Képviselő-testület
2023. február 23-i ülésére

Tisztelt Képviselő-testület!

Tárgy: A Zuglói Közbiztonsági non-profit Kft-vel kötött közszolgáltatási szerződés módosítása, haszonkölcsön szerződések megkötése 
I. Előzmények

1.
Közszolgáltatási szerződés

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) szabályozza, hogy melyek a települési (kerületi) önkormányzatok közfeladatai, amelyek ellátását köteles biztosítani. Budapest Főváros XIV. Kerület Zugló Önkormányzata (a továbbiakban: Önkormányzat) — más önkormányzatokhoz hasonlóan — egyes közfeladatai ellátására gazdasági társaságokat alapított, egyúttal a feladatok ellátására közszolgáltatási szerződést kötött a társaságaival. A közszolgáltatási szerződésekben részletesen megállapodnak a felek az ellátandó közfeladatok köréről, az ellátás módjáról és a szerződésben biztosítja az Önkormányzat a közfeladat ellátásának a pénzügyi fedezetét, a felek megállapodnak a rendelkezésre bocsátott fedezet felhasználásáról, a felhasználás ellenőrzéséről. 
A Képviselő-testület 60/2020. (III. 31.) önkormányzati határozatával elfogadott közszolgáltatási szerződés három alkalommal - a 484/2020. (XI. 26.), a 437/2021. (XII. 16.), valamint a 346/2022. (X. 27.) önkormányzati határozatok elfogadását követően – módosult. A jelenleg hatályos, egységes szerkezetbe foglalt közszolgáltatási szerződést a 4. melléklet tartalmazza.
Az Önkormányzat és a Zuglói Közbiztonsági non-profit Kft. (a továbbiakban: ZKNP) között létrejött közszolgáltatási szerződés (a továbbiakban: közszolgáltatási szerződés) 2020. április 1-jétől 2023. március 31. napjáig terjedő határozott időtartamra szól. 

2.
Haszonkölcsön szerződések

A) Nagy Lajos király útja 73-77. sz. alatti ingatlanra vonatkozó haszonkölcsön szerződés

Az Önkormányzat és a ZKNP 2017. június 26-án kötött haszonkölcsön szerződést a Nagy Lajos király útja 73-77. sz. alatti, 1/1 tulajdoni hányadban az Önkormányzat tulajdonában álló ingatlanra, ahol jelenleg is a parkolási ügyfélszolgálat működik. A haszonkölcsön szerződés 2 alkalommal – a 126/2018.(IV. 26.), valamint a 60/2020.(III. 31.) önkormányzati határozatok elfogadását követően – módosult. 
A haszonkölcsön szerződés 2. pontja szerint a szerződést a felek határozott időre, 2020. április 1-jétől 2023. március 31. napjáig terjedő határozott időtartamra kötötték (a hatályos haszonkölcsön szerződést 5. mellékletként csatoljuk).


B) Varsó u. 11. sz. (parkolóellenőrök elhelyezését szolgáló) ingatlanra, és tárgyi eszközökre vonatkozó haszonkölcsön szerződés

Budapest Főváros XIV. Kerület Zugló Önkormányzat Képviselő-testülete 334/2020. (VI. 9.) önkormányzati határozata alapján Haszonkölcsön szerződést kötött az Önkormányzat a Zuglói Közbiztonsági non-profit Kft-vel és a Zuglói Polgármesteri Hivatallal 2020. június 23-án, melynek 1. sz. módosítására a Képviselő-testület 419/2020. (VII. 13.) önkormányzati határozata alapján 2020. szeptember 2-án, 2. sz. módosítására a Képviselő-testület 622/2020. (XII.21.) önkormányzati határozata alapján 2021. január 13-án került sor (6. mellékletben csatolom a haszonkölcsön szerződést az 1. sz. és a 2. sz. módosításával.)

Ezen haszonkölcsön szerződés alapján használják a parkoló-ellenőrök jelenleg – 2023. március 31. napjáig terjedő határozott időtartamig – az Önkormányzat tulajdonában lévő 1145 Budapest, Varsó utca 11. fsz. 2. szám alatti ingatlan iroda helyiségeit, az ingatlan belső udvarában 1 db. parkolóhely férőhelyet, valamint az iroda helyiségekben található berendezési, és felszerelési tárgyakat, mobiltelefonokat, nyomtatókat.

II. Vélemények
1.
A közszolgáltatási szerződés változtatásának indokai:

A közszolgáltatási szerződés szakmai, jogi szempontból történő áttekintése, aktualizálása 2022. októberében megtörtént, így a közszolgáltatási szerződés módosítására jelenleg az alábbiak szerint kerül sor:
· 10.2. pontban szereplő lejárati dátum meghosszabbításra kerül, tekintettel arra, hogy a jelenleg hatályos közszolgáltatási szerződés időbeli hatálya 2023. március 31-éig tart, így szükséges a szerződés időtartamának a meghosszabbítása a jelenlegi közszolgáltatási szerződésben szereplő három éves időtartammal azonos mértékben: 2026. március 31. napjáig,
· 14. pontban aktualizáljuk a mellékletek felsorolását.
A közszolgáltatási szerződésben szereplő feladatok pénzügyi fedezete 2023. évben (2023. december 31-ig) a Zuglói Közbiztonsági non-profit Kft. 2023. évi költségvetési keretében rendelkezésre áll, azonban a 2024-2026. évi költségvetésbe – a ZKNP-nek az Önkormányzattal egyeztetett költségvetési javaslata alapján – be kell tervezni. 

A Képviselő-testület februári ülésén feltétlenül szükséges döntést hozni a közszolgáltatási szerződés időtartamának meghosszabbításáról a következők miatt:

A ZKNP 2017. szeptember 1-jétől kezdődően üzemelteti Zugló közigazgatási területén a díjfizető várakozási övezetekben történő parkolást. Az ehhez kapcsolódó feladatok ellátása érdekében adatokat kap a Belügyminisztérium Nyilvántartások Vezetéséért Felelős Helyettes Államtitkárság Közlekedési Igazgatási és Nyilvántartási Főosztály Közlekedési Nyilvántartó Osztály, valamint a Belügyminisztérium Személyi Nyilvántartási Adatszolgáltatási és Engedélyezési Osztály nyilvántartási adataiból.
A ZKNP BMKNYO/8657-7/2020 és BMKNYO/8657-6/2020. sz. valamint a BMSZAE/1611-4/2020. engedélyezési határozatai 2023. március 31. napjáig érvényesek.
Az engedélyezési határozatok meghosszabbítása, illetőleg új engedély határozatok kiadásához mellékelni kell az Önkormányzattal kötött közszolgáltatási szerződés érvényes, aláírt példányát. 
A Belügyminisztérium illetékes szervei határozataikat - a korábbi eljárások tapasztalata alapján - hosszabb idő alatt, általában 30 napos ügyintézési határidő alatt adják ki, így a közszolgáltatási szerződés lejáratának a hosszabbítása tárgyában már késő a márciusi Képviselő-testületi ülésen döntést hozni.  
2.

A haszonkölcsön szerződések megkötésének indoka:

A) Nagy Lajos király útja 73-77. sz. alatti ingatlanra vonatkozó haszonkölcsön szerződés esetében

Az Önkormányzat és a ZKNP között a Bp. XIV. kerület Nagy Lajos király útja 73-77. sz. alatti ingatlanra (Parkolási Ügyfélszolgálat) vonatkozóan létrejött, az 5. mellékletben szereplő haszonkölcsön szerződés hatálya 2023. március 31-én lejár. A közfeladat zavartalan ellátása érdekében új szerződés kötése indokolt. Tekintettel arra, hogy a haszonkölcsön szerződés az Önkormányzat és a ZKNP közötti közszolgáltatási szerződésben meghatározott parkolás-üzemeltetési feladatok ellátásának biztosítását szolgálja, így a szerződés hatályát célszerű a közszolgáltatási szerződés tervezett hatályához (2026. március 31. napjáig) igazítani.   

B) Varsó u. 11. sz. (parkoló ellenőrök elhelyezését szolgáló) ingatlanra, és tárgyi eszközökre vonatkozó haszonkölcsön szerződés esetében

Az Önkormányzat, a ZKNP és a Zuglói Polgármesteri Hivatal között 2020. június 23-án megkötött, és 2 alkalommal módosított, a 6. mellékletben szereplő haszonkölcsön szerződés hatálya 2023. március 31-én lejár. A közfeladat zavartalan ellátása érdekében új szerződés kötése indokolt. Tekintettel arra, hogy a haszonkölcsön szerződés az Önkormányzat és a ZKNP közötti közszolgáltatási szerződésben meghatározott parkolás-üzemeltetési, parkolás ellenőrzési feladatok ellátásának biztosítását szolgálja, így a szerződés hatályát célszerű a közszolgáltatási szerződés tervezett hatályához (2026. március 31. napjáig) igazítani.

Kérem a Tisztelt Képviselő-testületet a közszolgáltatási szerződés módosításának, valamint a haszonkölcsön szerződések módosításának az elfogadására a határozati javaslatokban foglaltak szerint. 


Gazdasági Főosztály véleménye: Észrevételt nem tesz.
Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.

III. Bizottsági vélemények
Az előterjesztést a Jogi és Ügyrendi Bizottság a Pénzügyi és Költségvetési Bizottság és Gazdasági Bizottság tárgyalja. 
IV. Döntési javaslat

1. Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező  …../2023. (… …) önkormányzati határozati javaslatot.

2. Budapest Főváros XIV. Kerület Zugló Önkormányzata Képviselő-testülete elfogadja az előterjesztés 2. mellékletét képező  …../2023. (… …) önkormányzati határozati javaslatot.

3. Budapest Főváros XIV. Kerület Zugló Önkormányzata Képviselő-testülete elfogadja az előterjesztés 3. mellékletét képező  …../2023. (… …) önkormányzati határozati javaslatot.

A határozati javaslatok elfogadása Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű szótöbbséget igényel.

Budapest, 2023. február …
	Horváth Csaba
	   polgármester
Mellékletek: 
1. melléklet: 1. határozati javaslat
2. melléklet: 2. határozati javaslat
3. melléklet: 3. határozati javaslat
4. melléklet: hatályos közszolgáltatási szerződés
5. melléklet: hatályos haszonkölcsön szerződés (Nagy L.73-77.)
6. melléklet: hatályos haszonkölcsön szerződés (Varsó u. 11.)
7. melléklet: közszolgáltatási szerződés módosítás (2023)
8. melléklet: közszolgáltatási szerződés módosítás (módosításokkal egys. szerkezetben 2023.)
9. melléklet: haszonkölcsön szerződés - Nagy L.2023
10. melléklet: haszonkölcsön szerződés–Varsó_u.2023.)

Előterjesztést készítette:
Kovács-Csincsák László ZKNP ügyvezetője


1. melléklet a 123-172/2023. előterjesztéshez

1. Határozati javaslat

Budapest Főváros XIV. Kerület Zugló Önkormányzata Képviselő-testülete
../2023. (…..) önkormányzati határozata

A Zuglói Közbiztonsági non-profit Kft-vel kötött közszolgáltatási szerződés módosításáról

Budapest Főváros XIV. Kerület Zugló Önkormányzata Képviselő-testülete úgy dönt, hogy:

1. a Zuglói Közbiztonsági non-profit Kft-vel a Képviselő-testület 60/2020.(III. 31.) önkormányzati határozatával jóváhagyott, és 484/2020.(XI. 26.), 437/2021.(XII. 16.), 346/2022.(X. 27.) önkormányzati határozatokkal módosított közszolgáltatási szerződés módosítását jóváhagyja a 7. melléklet tartalma szerint.

Határidő: 2023. február 23.
Felelős: Horváth Csaba polgármester

2. felkéri a polgármestert a 7. mellékletben szereplő közszolgáltatási szerződésmódosítás és a 8. mellékletben szereplő, egységes szerkezetbe foglalt közszolgáltatási szerződés aláírására.

Határidő: 2023. március 1.
Felelős: Horváth Csaba polgármester és Kovács-Csincsák László ügyvezető (Jogi Főosztály útján)

3.  a közszolgáltatási szerződésben szereplő közszolgáltatási feladatok pénzügyi fedezetét a gazdasági társaság éves üzleti terveiben az elfogadott költségvetési keretek szerint a 2024.,2025.,2026. évekre vonatkozóan tervezni kell. 

Határidő: éves költségvetési tervezési folyamatokban
Felelős:       Kovács-Csincsák László ügyvezető


2. melléklet a 123-172/2023. előterjesztéshez

2. Határozati javaslat

Budapest Főváros XIV. Kerület Zugló Önkormányzata Képviselő-testülete
../2023. (…..) önkormányzati határozata

A Zuglói Közbiztonsági non-profit Kft-vel a 1148 Budapest, Nagy Lajos király útja 73-77. sz. alatti ingatlan tárgyában haszonkölcsön szerződés megkötéséről


Budapest Főváros XIV. Kerület Zugló Önkormányzata Képviselő-testülete úgy dönt, hogy:

1. a Zuglói Közbiztonsági non-profit Kft-vel a 1148 Budapest, Nagy Lajos király útja 73-77. sz. alatti ingatlan tárgyában készült haszonkölcsön szerződést megköti a 9. melléklet tartalma szerint.

Határidő: 2023. február 23.
Felelős: Horváth Csaba polgármester

2. felkéri a polgármestert a 9. mellékletben szereplő, haszonkölcsön szerződés aláírására.

Határidő: 2023. március 1.
Felelős: Horváth Csaba polgármester és Kovács-Csincsák László ügyvezető (Jogi Főosztály útján)


3. melléklet a 123-172/2023. előterjesztéshez

3. Határozati javaslat

[bookmark: _GoBack]Budapest Főváros XIV. Kerület Zugló Önkormányzata Képviselő-testülete
../2023. (…..) önkormányzati határozata

A Zuglói Közbiztonsági non-profit Kft-vel a 1145 Budapest, Varsó u. 11. fsz. 2. sz. alatti ingatlan, valamint kisértékű tárgyi eszközök tárgyában haszonkölcsön szerződés megkötéséről

Budapest Főváros XIV. Kerület Zugló Önkormányzata Képviselő-testülete úgy dönt, hogy:

1. a Zuglói Közbiztonsági non-profit Kft-vel és a Budapest Főváros XIV. Kerület Zuglói Polgármesteri Hivatallal, a Varsó u. 11. fsz. 2. sz. alatti ingatlan, valamint kisértékű tárgyi eszközök tárgyában készült haszonkölcsön szerződést megköti a 10. melléklet tartalma szerint.

Határidő: 2023. február 23.
Felelős: Horváth Csaba polgármester

2. felkéri a polgármestert és a jegyzőt a 10. mellékletben szereplő, egységes szerkezetbe foglalt haszonkölcsön szerződés aláírására.

Határidő: 2023. március 1.
Felelős: Horváth Csaba polgármester, dr. Tiba Zsolt jegyző és Kovács-Csincsák László ügyvezető (Jogi Főosztály útján)

